PETEK, 8. 5.

SPOZNAVANJE OKOLJA, ŠPORT

Gibam se

|  |
| --- |
| * **SDZ, str. 82**   Učenec si ogleda fotografije in poimenuje prikazana gibanja. Pri vsakem gibanju pove, katere dele telesa mora premakniti, da lahko izvede takšno vrsto gibanja. Pod sličice vpiše manjkajoče črke.  Preberete Mijino navodilo. Učenec poskusi poimenovati in prikazati še kakšno drugo vrsto gibanja.  Odgovori na Majevo vprašanje. Pove, zakaj se človek ne more premikati kot on.   * Spreminjam svoje gibanje * Učencu naročite, naj poklekne na tla. Vprašate ga, na kakšne načine se lahko premakne (npr. se uleže, usede, vstane…). Pokaže in pove, kako se je premaknil.   Primeri: stoj na eni nogi, leži na hrbtu, počepni …   * Učencu date navodila, ki jih izvede npr. usedi se, pomahaj z levo roko, dvigni desno nogo, poklekni … * Kaj se bo zgodilo   Učencu pokažete fotografijo otroka. Najprej naj pove, kako otrok lahko spremeni položaj in kaj mora narediti, da bo zavzel ta položaj. Nato se sam postavi v prikazan položaj in preveri svojo napoved. |

SLOVENŠČINA

Pravljica: Jure Kvak–Kvak

<https://www.youtube.com/watch?v=geBA9Yonco0>

|  |
| --- |
| * *Motivacija*   Učenec si naj izmisli zgodbo z naslovom: *Kaj bi se zgodilo, če bi popil 50 litrov vode.*  Pripoveduje.   * *Najava besedila:* Danes boš poslušal pravljico o dečku Juretu. Spoznal boš, kaj se mu je zgodilo. * *Priprava na poslušanje*   Udobno se namesti in se pripravi na poslušanje.   * *Interpretacija* * Književne osebe   Katere osebe nastopajo v pravljici?  Katera je glavna književna oseba? Kakšna je? Povej kaj o njej.  Kakšna je teta Otilija?   * Književno dogajanje   Kje stanuje Jure?  Kdo pazi Jureta, ko sta starša v službi?  Kaj je teta skuhala za kosilo?  Kaj je Jure delal pri kosilu? Zakaj? Si kdaj podobni Juretu? Pripoveduje.  Kaj je rekla teta Otilija?  Kaj se je zgodilo potem? Zakaj se je to zgodilo?  Pripoveduje, kako je bilo, ko je bil Jure žaba.  Kako se je pravljica končala?   * **Branje pravljice**   Še enkrat posluša pravljico.   * **Berilo, str. 26, 27**   Preberete odlomek.  Povabite učenca, naj si ogleda ilustraciji.  Pove naj, kaj in kje (v realnem svetu) prikazuje prva ilustracija.  Pove naj, kaj in kje (v domišljijskem svetu) prikazuje druga ilustracija.  - Pravljico ilustrira v mali črtasti zvezek. |

GLASBENA UMETNOST

Pojemo, rajamo

|  |
| --- |
| Petje pesmi po izboru učenca.   * *Ponavljanje in utrjevanje*   Izrekanje in petje izštevank in pesmi, ki so se jih naučili.   * *Likovno izražanje vsebine najljubše pesmi*   Učenec nariše vsebino svoje najljubše pesmi in jo predstavi. |